VARAAIT
Jukka Leppilampi laulab, et Jumala riik tuleb,
see on möödapääsmatu ajalugu.
Piibli kohaselt tuleb Jumala riik eri etappidena.
Esimene etapp on see, kui lubatakse, et Jumala riik tuleb.
Vanas Testamendis on mitmeid lubadusi, kus öeldakse,
et Jumala riik tuleb maa peale.
Üks neist on Taanieli raamatu 2:44.
Teine etapp on see kui Jumala riik luuakse maa peale.
Evangeeliumid räägivad sellest, kuidas see riik luuakse maa peale.
Matteuse 4 ütleb, et parandage meelt, sest taevariik on lähedal.
Erinevalt ootustest ei tulnud Jumala riik kohe nähtaval moel, vaid
sisemise südameriigina, usuriigina.
Luuka 17. ptk ütleb Jeesus:Jumala riik ei tule tähelepanu äratades ega
suure mürinaga, vaid on seespidi teie sees.
Me ei või öelda, et vaata siin või vaata seal, vaid see on teie sees.
Kolmas etapp Jumala riigi tulekul on kui Jumala riigi levitamine.
Apostlite teod 1. ptk ja Apostlite teod üldse räägivad sellest:
"aga te saate Püha Vaimu väe, kes tuleb teie peale, ja peate olema
minu tunnistajad Jeruusalemmas ja kõigel Juuda- ja Samaariamaal
ja maailma otsani!"
Neljas etapp on see, kui Jumala riik ilmub nähtaval moel Jeesuse maa
peale tulekuga ja sel ajal.
Viies etapp - kui Jumala riik võidab lõplikult maa peal.
Ilmutuse raamat 21. ptk salmid 1-2:
"Ja ma nägin uut taevast ja uut maad; sest esimene taevas ja esimene
maa olid kadunud ja merd ei olnud enam. Ja ma nägin püha linna, uut
Jeruusalema, taevast Jumala juurest maha tulevat, valmistunud otsegu
pruut, kaunistatud oma mehele."
VARAAIT
Mõni võõrastab mõtet tuhandeaastasest rahuriigist.
Osalt tuleneb see valedest mudelitest, otsesest eksitusest ja
suures osas õpetuse puudusest.
Mõte 1000 a kestvast rahuriigist on üsna lähedal ulmekirjandusele.
See on lähedal ka teoloogiale.
Kristliku koguduse tegematajätmine õpetuses maksab kätte eriti
selles valdkonnas - valeõpetustena ja äärmuslike ilmingutena.
Näiteks Jehoova tunnistajate õpetus Jumala riigist.
On põhjust vaadata lühidalt läbi, millest jutt käib, kui räägitakse
tuhandeaastasest rahuriigist.
Paljud kristlased mõtlevad, et Piibli õpetust tuhandeaastasest rahuriigist
ei tule võtta sõna-sõnalt ja et kõik viited sellele on võrdpildid.
Kui kuskil Piiblis räägitakse 1000- aastasest riigist, siis see peab
olema võrdlus, seda ei või mingil juhul võtta konkreetselt.
See läheb ulmekirjanduse valdkonda, kus nii mõeldakse.
Selle mõtlemise kohaselt koguduse aeg on tuhandeaastase riigi aeg.
Selle kohaselt me elame seda aega praegu.
Tuge nendele mõtetele otsitakse meeleldi Augustinuselt, kes elas
aastatel 300 peale Kristust, samuti Lutherilt ja Calvinilt.
Soome Kirikus sellest teemast meelsamini vaikitakse või seda
eitatakse järsult.
Mõned tähelepanekud.
Ilmutuse raamatu kohaselt on saatan seotud nende 1000 aasta vältel.
On raske mõtelda, et praegu oleks saatan seotud.
Selle mõtelmise toetajad ütlevad sageli, et koguduse aeg ehk aeg
Jeesuse ülestõusmisest kuni Jeesuse tagasitulekuni on see tuhandeaastase
rahuriigi aeg metafoorina.
Praegu pole saatan sugugi seotud, paistab, et see märatseb maa peal
üsna vabalt ja märatseb üha rohkem, mida lähemal on Jeesuse tulek.
See on üks põhjus, miks ma ise suhtun kahtlevalt ja isegi tõrjuvalt
sellesse mõttesse.
Ilmutuse raamatut on võimatu tõlgendada ainult võrdpildina.
Seal on täitumatute prohveteeringute probleem.
Piiblis on palju prohveteeringuid, kus öeldakse, et kord tuleb aeg,
mil maa peal on rahu, kui ei sõdita, tuleb aeg, mil on muutusi loomades.
Kogu maapinnas on muutusi, inimese bioloogias on muutusi ja sellist
rahu aega pole veel olnud.
Nii palju on neid ennustusi, et on raske mõelda, et amillennialism võiks
paika pidada, et tuhandeaastast riiki ei ole.
Teine tõlgendusvariant on postmillennialism ehk mõte, et
tuhandeaastane riik on enne Kristuse tagasitulekut, et
Kristus tuleb tagasi peale tuhandeaastast rahuriiki.
Nii mõtlevad usklikud, kes usuvad, et see on sõna-sõnaline riik ja et
see saab tõeks enne Jeesuse tagasitulekut.
See on kogu maailma ristiusustamise aeg, mil õigsus täidab maailma nagu
veed, kogu maailm pöördub Jeesuse poole ja usub Jeesusesse.
Jesaja 11:9 kirjutab:
"Ei tehta paha ega kahju kogu mu pühal mäel, sest maa on täis
Jehoova tundmist - otsegu veed katavad merepõhja!"
Selline mõtlemine sündis koos suure misjoniinnustusega 18., 19. ja 20.
sajandi alguses.
Sellised inimesed nagu Daniel Whitby, John Wesley, John Newton,
Matthew Henry, John Bunyan, William Carey, George Whitfield,
David Livingstone, Charles Finney jne. uskusid, et selline
ristiusustamise ajajärk, et 1000aastane riik saab praegu teoks.
Siis kui 20. saj. alguses ja keskel tulid maailmasõjad, kukkus see
õpetus kokku - rahuriiki ei tulnud, ehkki maailmas oli suuri ärkamisi.
Mõte kogu maailmast, mida mõjutab Kogudus, on ebarealistlik ja ka
Piibel ei õpeta seda.
Kogudus on kuni lõpuni väike kari, vähe on neid, kes sisse lähevad
sellest kitsast väravast.
Ärkamisi toimub, kuid kristlus püsib vähemuses siis maa peal.
Kõik sellised teokraatia üritused, kus Jumala Seadus võetakse
ühiskonna seaduseks ja üritatakse valitseda ühiskonda Jumala moodi,
on ebaõnnestunud ja inimese patususe tõttu ebaõnnestuvad.
Näiteks ebaõnnestusid Constantinus ja Savonarola ebaõnnestus selles
Firenzes 15. sajandil.
Uued valeõpetused ebaõnnestuvad selles üksteise järel, ükskõik
kui palju mõelda, et nüüd me võtame ja kristianiseerime kogu maailma.
Postmillennialism ei ole minu arvates Piibliga kooskõlas.
Kolmas tõlgendusviis on premillennialism ehk Kristus tuleb
tagasi enne tuhandeaastast rahuriiki ja tuhandeaastane riik
saab teoks kohe peale Kristuse tagasitulekut.
Selle vaatenurga järgi, mida ise esindan, rajab Kristus konkreetselt
maa peale tuhandeaastase riigi, mille pealinn on Jeruusalemm.
See on kõige tõenäolisemalt maailma evangeliseerimise aeg,
mil Jeesuse jüngritel on tähtis roll.
See arusaam on samaaegselt vanim ning ka uusim kristlik lõpuajaline
seisukoht tuhandeaastase riigi suhtes.
Algkoguduses usuti sedasi kuni aastani 300.
Juutluses usutakse sellesse endiselt.
Mida lähemal on Kristuse tagasitulek, seda enam see vaatenurk tõstab pead.
Selle nägemuse esindaja oli muuhulgas Paphias, kes suri
140 aastat peale Kristust.
Märter Justinus, kes sündis 100 aastat peale Kristust.
Irenius, kes sündis 130 aastat peale Kristust.
Hiljem Edward Irwing, Darphy, Scofield, Moon, Torrey.
Soomes muuhulgas Osmo Tiililä ja Uuras Saarnivaara esindavad
seda seisukohta.
See on minu arvates usutavaim ja Piibli kohaselt toimivaim seisukoht.
Maailma sündmused kinnitavad seda arusaama minu arvates.
Tuhandeaastase riigi poolt räägib tõsiasi, et see on Piiblis.
Selles on probleeme.
Jeesuse tulemine ja kohus järgnevad Piiblis sageli üksteisele.
Näib nagu need on üksteisele järgnevad sündmused.
Näiteks tunduvad evangeeliumites lõpuaja sündmused toimuvat korraga.
Teisest küljest võib Pauluse kirjadest leida tuge Kristuse
kaheetapilisele tulemisele.
Kristus tuleb esmalt võtab koguduse üles ja siis peale Talle pulma
tuleb kogudus maa peale ja Kristus rajab oma riigi, kus on ka
ülestõusnud pühadel oma ülesanne.
Uues Testamendis on üsna vähe otsest ilmutust tuhandeaastasest riigist,
aga seal kus on, seal see kordub mitu korda.
Vanas Testamendis räägitakse sellest sedavõrd rohkem.
Probleem tuhandeaastase riigi tõlgen- damisel on see, et see on avatud
ulme spekulatsioonidele, et oleks tore kui see oleks selline,
ja kui seal oleks see.
Seetõttu kõik, mida ütlen selles õpetuses, on ühe inimese tõlgendus
ja kindlasti ekslik.
Siiski on meil lubatud Piibli juures mõelda, et nii ma seda mõistan,
nii ma näen seda, Jumal andku mulle armu ja näidaku, kui eksin ja
kui see on vajalik.
VARAAIT
Vanas Testamendis on palju prohvetee- ringuid Messia riigist.
Ka Miika kirjutab 4. peatükis:
"Aga viimseil päevil sünnib, et Jehoova koja mägi seisab kindlana
kui mägede tipp ja tõuseb kõrgemale küngastest ning rahvad voolavad
ta juure! Ja paljud paganad lähevad ning ütlevad: "Tulge, mingem üles
Jehoova mäele, Jaakobi Jumala kotta, et ta meile õpetaks oma teid ja et
võiksime käia tema radu: sest Siionist väljub käsuõpetus ja
Jeruusalemast Jehoova sõna!" Ja tema mõistab kohut paljude rahvaste vahel
ning juhatab vägevaid paganaid, kaugete maadeni; siis nad taovad
oma mõõgad sahkadeks ja piigid sirpideks; rahvas ei tõsta mõõka
rahva vastu ja nad ei õpi enam sõdima! Siis nad istuvad igaüks
oma viinapuu all ja oma viigipuu all, ja ükski ei peleta neid,
sest vägede Jehoova suu on kõnelnud!"
Vana Testament ütleb nii!
Vana Testament tõendab, et juutluses oodati Jumala riiki, mis oleks nii
konkreetne kui ka vaimulik.
Nähtava riigi ootus oli nii suur, et juudid ei suutnud uskuda, et
riik võiks tulla esmalt alandliku Naatsaretlasest puusepa poja kaudu.
Et see tuleks sisemise vaimuliku riigina - ei!
See ootus oli nii suur, et seal on tohutu hulk teksti, mis ennustab
konkreetse rahuriigi tulekut.
Sellist aega pole veel kunagi tulnud.
Kord see kinldasti tuleb.
Küsimus on nii tohutust hulgast prohveteeringutest, et nende
seletamine ainult võrdpildina ei ole Piiblikohane.
VARAAIT
Johannes kirjutab Ilmutuse raamatu 20.peatüki salmides 1-3:
"Ja ma nägin ingli taevast maha tulevat; sellel oli sügaviku võti ja
suured ahelad käes. Ja ta võttis kinni lohe, vana mao, see on Kuradi
ehk Saatana, ja sidus ta ahelaisse tuhandeks aastaks ja heitis ta
sügavikku ja pani ta luku taha ja vajutas pealepoole teda pitseri,
et ta enam ei eksitaks rahvaid, kuni need tuhat aastat otsa saavad.
Pärast seda peab teda natukeseks ajaks lahti lastama."
Saatan seotakse tuhandeks aastaks seoses Jeesuse teise tulemisega.
Nii see tekst ütleb.
Kogu peatüki juures on küsimus, mis on võrdluspilt ja
mis konkreetselt mõistetav.
Millised on saatana ahelad?
Kus on see sügavik, kuhu ta aheldatakse?
Millised on need sügaviku võtmed?
Millise pitseriga ta vangla pitseeritakse?
Me ei tea - võib-olla on kirjeldus siis võrdkujuline.
Me peame igatahes tõlgendades otsustama, mis on võrdkujuline ja
mis tundub konkreetne.
See-eest tuhandeaastast perioodi kirjeldatakse täpselt, konkreetselt
ja mitu-mitu korda nagu alla kriipsutades.
Sel ajal polnud Piiblis jämedat teksti ja allakriipsutusi või
kursiivi, vaid kui mõnda asja rõhutati, siis seda korrati.
Nüüd siin nendes kahes peatükis kordub see tuhandeaastane periood
mitu korda nagu seda alla joonides, et see on konkreetne, see on tõeline.
Saatana sidumine tähendab, et ta ei saa inimesi vabalt kiusata nagu
ta nüüd teeb - nii võib seda mõista.
Praegusel ajal saatan ei ole seotud- ta märatseb suure hooga praegu,
seda võime me igaüks teada omast käest või ümbrust jälgides.
Ilmutuse raamatu 20.ptk salmides 4 ja 5 kirjutatakse:
"Ja ma nägin aujärgi ja neid, kes nendel istusid; ja kohus anti nende
kätte; ja ma nägin nende hingi, kellede pead olid ära raiutud
Jeesuse tunnistuse ja Jumala sõna pärast ja kes ei kummardanud
metsalist ega tema kuju ega olnud võtnud tema märki oma otsaesisele
ja oma käe peale. Ja nad virgusid ellu usus ja valitsesid kuninglikult
ühes Kristusega tuhat aastat. Aga muud surnud ei elustunud mitte,
kuni need tuhat aastat otsa saavad. See on esimene ülestõusmine."
Salmi alguses olev "nemad" viitab koos Kristusega maa peale saabunud
pühadele, kes olid võetud ülestõus- mises Kristusele vastu.
Teine rühm - Jeesuse tunnistuse ja Jumala Sõna pärast surnud märtrid -
viitab suure ahistuse ajal surnud märtritele, kes saavad samuti
Kristuse maa peale tulles ülestõusmisihu.
Salmi lõpuosa võib viidata mõlemale rühmale, kes võivad olla kaasatud
esimesse ülestõusmisse.
Nii mõeldes tundub, et esimene ülestõusmine toimub kahes etapis.
Esmalt kõik usus surnud Jumala lapsed, siis viimase ahistuse ajal
surnud märtrid.
Teine võimalus on, et nendes salmides mainitud rühmad on mõlemad
kaasatud koguduse ülesvõtmisse.
Mõlematest tõlgendustest jääb küsimärke.
Igatahes toimub esimene ülestõusmine Jeesuse saabudes.
Paulus kirjutab selle kohta:
"sest et Issand ise tuleb taevast alla sõjahüüuga, peaingli hääle ja
Jumala pasunaga, ja Kristuses surnud tõusevad üles esmalt; selle järele
kistakse meid, kes elame ja üle jääme, ühtlasi nendega pilvede peal
Issandale vastu üles õhku, ja nõnda saame olla ikka ühes Issandaga."
Inimesed, kes pole oma elu ajal uskunud Jeesusesse ja ka need, kes
tuhandeaastase riigi ajal oma südames Temale ei toetu, mõistetakse hukka
alles viimse kohtu ajal.
Johannes kirjutab 20. ptk salmis 6:
"Õnnis ja püha on see, kellel on osa esimesest ülestõusmisest; nende üle
ei ole teisel surmal meelevalda, vaid nad peavad olema Jumala ja Kristuse
preestrid ja valitsema kuninglikult ühes temaga need tuhat aastat."
Ülestõusnud pühad valitsevad koos Kristusega.
Ilmutuse raamatu 5. ptk salmis 10 öeldakse, et "oled nad teinud
kuningriigiks ja preestreiks meie Jumalale, ja nad valitsevad maa peal."
Taanieli 7:22: "kuni Elatanu tuli ja kohus anti Kõigekõrgema pühade
kätte ja jõudis aeg, millal pühad said kuningriigi endile!"
1 korintlastele 6 salmid 1-3: "Kuidas julgeb keegi teie seast, kui
tal on tegemist teisega, käia kohut ülekohtuste juures ja mitte pühade
juures? Või kas te ei tea, et pühad mõistavad kohut maailma üle?
Ja kui te mõistate kohut maailma üle, kas te siis ei kõlba otsuseid tegema
kõige vähemais asjus? Eks te tea, et kord me mõistame kohut inglitegi
üle, miks siis mitte ajalikes asjus?"
Luuka 19 salmid 16-19: "Siis tuli sinna esimene ja ütles:
Isand sinu nael raha on tootnud kümme naela! Tema ütles talle:
See on hea, sa hea sulane! Et sa kõige vähemas oled ustav olnud, siis
olgu sul valitsus kümne linna üle! Ja teine tuli ja ütles: Isand,
sinu nael on tootnud viis naela! Aga ta ütles sellelegi: Ja sina valitse
viie linna üle!"
Usun, et siin viitab Jeesus võrdluses sellele, mis toimub tuhandeaastase
riigi ajal - uskuvate pühade vastutusele tuhandeaastases riigis.
Rohkem ei tahaks seda tõlgendada.
Igatahes leidub Piiblis viiteid usklike "tööle" 1000-aastases riigis.
Tuhandeaastast riiki nähakse sageli ka jõulise misjonitöö ajana.
Inimesi, kellele tuleb Kristusest rääkida, on ka siis palju.
Inimkond ei hävine tervenisti, ehkki väheneb lõpuaja perioodil tohutult.
Ühtede ennustuste kohaselt ühe kolmandikuni.
Siiski jõuab nende aastate jooksul inimeste arv kasvada palju, kuna
on rahu ja heaolu, kõrge elatustase ja ise usun, et tehnika
areneb edasi heas mõttes.
Jesaja 66:19 ütleb: "Ja ma teen nende keskel ühe tunnustähe.
Ma läkitan nende hulgast pääsnuid rahvaste juure Tarsisesse, Puudi ja
Luudi ammuküttide juure, Tubalisse ja Jaavanisse, kaugetele saartele,
kes ei ole kuulnud kuuldusi minust ega ole näinud minu auhiilgust; ja
need kuulutavad rahvaste keskel minu auhiilgust!"
Paljud tuhandeaastast riiki uskuvad asetavad selle koha just sellesse
aega, kui Kristus valitseb koos pühadega.
Roomlastele 11:15 ütleb: "Sest kui juba nende hülgamine on
maailma lepitus, mis on siis nende vastuvõtt muud kui surnuist
ellusaamine?"
See aeg, kui juudid kuulutavad evangeeliumi 1000 aasta jooksul
maailmale ja nende pöördumine Kristuse poole on maailmale
suuremaks õnnistuseks kui vahemehe ülesannetest kõrvale astumine.
See aeg - tuhandeaastane riik - on suurte muutuste aeg.
Muutused toimuvad geograafias ja maa pinnases.
Sakarja 14. ptk räägitakse suurtest muutustest maa pinnases ja
pinnavormides.
Jesaja 35, Aamos 9 - muutused loomariigis.
Jesaja 11: 6-8 -muutused inimkehas.
Eluiga kasvab ilmselt tänu headele oludele.
Kuna pole sõdu ega õpetata võitlema, kui relvad taotakse atradeks ja
pannakse teenima inimesi, siis eluiga ja elatustase tõuseb.
Kas siis on tehnikat?
Millest see tuleb, et kui me mõtleme tuhandeaastasele riigile, siis me
asetame selle kuhugi keskaja väikekülla, kus elatakse õlgkatusega
onnides ja keedetakse lee peal suppi, hoitakse üksteisel käest kinni
ja ollakse õnnelikud?
Miks kõik see tehnika, kõik teadmi- sed ja kogu know-how, mille on
inimkond praegu saavutanud, miks pole võimalik, et seda kasutatakse
ja see mitmekordistub, saades õnnis- tuseks tuhandeaastase riigi ajal?
Ise usun seda - õigetest väärtustest juhituna.
Igatahes pole maailmas kunagi olnud sellist rahu ja õigsuse aega.
Maailmas pole kunagi olnud aega, mil ei sõdita.
Kord selline aeg tuleb.
Piibli tunnistus eeldab, et selline aeg tuleb kord.
Seepärast ma usun, et tuhandeaastane riik on möödapääsmatu tulevik,
mis siia maa peale tuleb.
Siis me näeme, milline elu oleks, kui ei oleks vaenlast ja patt ei
laiutaks nii, nagu praegu.
Palvetame koos!
Taevaisa, tänu, et Sa oled näinud ja kuulnud neid sõnu ja Sa tead,
mida me mõtleme tuhandeaastasest riigist, sellest reaalsusest.
Issand, täname selle eest, et pääste ei sõltu sellest, mida me mõtleme
neist asjadest, vaid pääste sõltub Jeesus, Sinu päästetööst. Me täname,
et Sa oled surnud meie eest, et Sa oled lepitanud meie patud Kolgata
ristil, Sa oled maksnud meie eest kallist hinda. Jeesus, tänu, et see
on piisav. Kui me sellele toetume, piisab sellest pääsemiseks ja sellega
me saame selle, mille Sina oled heaks arvanud meile anda.
Issand, tänu, et me võime julgelt uskuda, nagu Piibel ütleb ja samas
jätta selle Sinu kätte hindamiseks. Issand, me täname, et Sina oled
ustav, Sa päästad meid ja viid meid kohale ja me ootame seda, Issand,
milline on tuhandeaastane riik. Me võime vaid aimata seda. Tänu, et
me tohime uskuda sellesse. Issand, tänu, et see pole ulmefilm,
vaid see on tõeline tõde, see on möödapääsmatu tulevik,
Jeesuse nimel, aamen!
Aitähh, et olid vaatamas!
Kui sa tahad teha võimalikuks TV7 saadete tootmise, toeta meid!
Swedbank 221048388411 SEB 10220109461019
Oleme tänulikud, et oled olnud vaatamas ja et sa oled olemas!
Jumal õnnistagu sind rohkesti ja näeme taas kahe nädala pärast!
Nägemist!
Tõlge: Ülle Kapanen